Նախագահութեամբ Ն.Ս.Օ.Տ.Տ. Արամ Ա Վեհափառ Հայրապետին, շաբաթ՝ 11 օգոստոս 2018-ին, Ս. Աստուածածին վանքի բացօթեայ խորանին վրայ մատուցուեցաւ ս. եւ անմահ պատարագ՝ նուիրուած վանքի ուխտի օրուան։ Պատարագը մատուցեց Քուէյթի եւ Շրջակայից թեմի առաջնորդ՝ գերշ. Տ. Մասիս եպս. Զօպուեան։ Պատարագի երգեցողութիւնը կատարեց Կաթողիկոսարանի մանկապատանեկան «Նարեկացի» երգչախումբը՝ ղեկավարութեամբ գերշ. Տ. Մեղրիկ եպս. Բարիքեանի։